62020CO0583_INF
Διάταξη του Δικαστηρίου (ένατο τμήμα) της 21ης Οκτωβρίου 2021 –EuroChem Agro Hungary κατά Nemzeti Adó- és Vámhivatal Fellebbviteli Igazgatósága
(Υπόθεση C‑583/20) (
1
)
«Προδικαστική παραπομπή – Άρθρο 53, παράγραφος 2, και άρθρο 99 του Κανονισμού Διαδικασίας του Δικαστηρίου – Κοινό σύστημα φόρου προστιθέμενης αξίας (ΦΠΑ) – Οδηγία 2006/112/ΕΚ – Άρθρο 273 – Καταπολέμηση της απάτης – Υποχρέωση δήλωσης σχετικής με τη μεταφορά εμπορευμάτων – Ηλεκτρονικό σύστημα παρακολούθησης οδικών φορτίων – Σύστημα κυρώσεων εφαρμοζόμενο σε φορολογουμένους “υψηλού κινδύνου” – Αναλογικότητα»
1.
Εναρμόνιση των φορολογικών νομοθεσιών – Κοινό σύστημα φόρου προστιθέμενης αξίας – Υποχρεώσεις των υπόχρεων στον φόρο – Υποχρεώσεις που κρίνονται αναγκαίες για τη διασφάλιση της ορθής είσπραξης του ΦΠΑ και την αποφυγή της απάτης – Κυρώσεις σε περίπτωση μη τήρησης των τυπικών προϋποθέσεων άσκησης του δικαιώματος προς έκπτωση – Τρόπος καθορισμού του ύψους της κύρωσης – Αρχή της αναλογικότητας – Εθνικό σύστημα κυρώσεων για τους φορολογούμενους «υψηλού κινδύνου» – Σταθερό ποσό της κύρωσης που δεν καθιστά δυνατή την εξατομίκευση της κύρωσης – Δεν επιτρέπεται
(Οδηγία 2006/112 του Συμβουλίου, άρθρο 273)
(βλ. σκέψεις 21-24, 29 και διατακτ.)
2.
Προδικαστικά ερωτήματα – Παραδεκτό – Αίτηση μη εκθέτουσα τους λόγους που δικαιολογούν την παραπομπή προς το Δικαστήριο – Προδήλως απαράδεκτο
(Άρθρο 267 ΣΛΕΕ· Κανονισμός Διαδικασίας του Δικαστηρίου, άρθρο 94)
(βλ. σκέψεις 32-35, 41, 42)
Διατακτικό
Το άρθρο 273 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, και η αρχή της αναλογικότητας έχουν την έννοια ότι αντιτίθενται σε εθνική ρύθμιση η οποία επιβάλλει σε φορολογούμενο ο οποίος χαρακτηρίζεται ως «φορολογούμενος υψηλού κινδύνου», κατά την έννοια του εθνικού δικαίου, πρόστιμο για την κύρωση παρατυπιών που διαπράχθηκαν με δηλώσεις αποστολής εμπορευμάτων, του οποίου το ποσό δεν μπορεί, σε καμία περίπτωση, να είναι κατώτερο του 30 % επί του 40 % της αξίας των εμπορευμάτων.
(
1
)	ΕΕ C 28 της 25.1.2021.